Diari Oficial de la Generalitat Valenciana


Sumari del DOGV 3972, del 03-04-2001 (2001/2413)

RESOLUCIÓ d'1 de febrer de 2001, de la directora General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'expedient d'acreditació de l'Hospital Clínic Universitari de València per a fer extraccions i implantacions de fragments autòlegs de paratiroide.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2413


Data del document
:   01-02-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari
    * trasplantament d'òrgans

RESOLUCIÓ d'1 de febrer de 2001, de la directora General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'expedient d'acreditació de l'Hospital Clínic Universitari de València per a fer extraccions i implantacions de fragments autòlegs de paratiroide. [2001/X2413]
  
En aquesta Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat de la Generalitat Valenciana s'instrueix l'expedient, promogut per la Conselleria de Sanitat de la Generalitat Valenciana, segons la sol·licitud del director de l'Hospital Clínic Universitari, per a l'acreditació d'aquest centre per fer extraccions i implantacions de fragments autòlegs de paratiroide.
  
Segons que preveu l'article 10 de l'Ordre de 10 d'abril de 1989 d'aquesta conselleria (Diari Oficial de la Generalitat Valenciana núm. 1.050), en relació amb el que disposa el Decret 87/1999, de 30 de juliol, resolc:
  
Sotmetre aquest expedient a informació pública durant vint dies a fi que, qui hi estiga interessat, puga examinar l'expedient i formular-hi les observacions que considere oportunes dins d'aquest termini, comptador des de l'endemà de la publicació d'aquesta resolució.
  
L'expedient està en el Servei de Recursos Sanitaris de la Direcció General de l'Agència per a la Qualitat, l'Avaluació i la Modernització dels Serveis Assistencials d'aquesta conselleria, situada a València, al carrer del misser Mascó núm. 31, on poden examinar-lo les persones interessades. Les al·legacions s'han de presentar per escrit en les dependències de la conselleria, o també es poden presentar en qualsevol òrgan administratiu dels establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 1 de febrer de 2001.- La directora general de l'Agència per a la Qualitat, l'Avaluació i la Modernització dels Serveis Assistencials: Mª. Rosa Roca Castelló.